Infobip

**Infobip** je međunarodna informatička i telekomunikacija firma sa sjedištima u Londonu, Puli i Zagrebu, i regionalnim uredom u Sarajevu. Razvija mrežne usluge za mobilne komunikacije i ima više od 700 zaposlenih u 40-ak zemalja. Portfolio sadrži profesionalna rješenja za obradu i isporuku SMS-ova, glasovnih poruka, telefonskih poziva, "push" obavještenja, e-pošte i poruka putem popularnih aplikacija za razmjenu poruka na pametnim telefonima. Klijenti Infobipa su društvene mreže, internetske kompanije, mobilne aplikacije, banke, marketinške agencije i poduzeća, kao i razne neprofitne organizacije i vladine agencije.

Regionalni uredi su u Buenos Airesu, São Paulu, Istanbulu, Kuala Lumpuru, Bangkoku, Vancouveru, Dubaiju, Beogradu, Johannesburgu, Nairobiju, Lagosu, Moskvi i Mumbaiju. 2014. i 2015. godine, kompanija je konsolidovala operacije u Latinskoj Americi i na Dalekom istoku.

Infobip je najveća hrvatska IT kompanija po broju zaposlenih. Od 2009. razvija se na međunarodnom nivou, osniva urede i širi poslovanje u globalnim poslovnim centrima..

Učestvuje u tehnološkim konferencijama i izložbama širom svijeta. Od 2012. organizuje internu Akademiju i uspostavlja saradnju s nekoliko univerziteta i studentskih udruženja u Hrvatskoj, Bosni i Hercegovini i Srbiji. Od 2015. priprema regionalnu konferenciju programera pod nazivom "Dev Days", o stručnim i organizacionim pitanjima modernog razvoja.

Član je udruženja GSM i profesionalnih grupa Mobile Ecosystem Forum, Mobile Marketing Association i Mobey forum. Ima certifikat PCI DSS, potvrdu o sigurnosti svojih sistema za transport osjetljivih podataka poput PIN-ova za kreditne kartice.

## Historija 
Globalni rast kompanije povezan je sa inkubatorom za poduzetnike u Puli, u kojem je kompanija počela raditi 2006. Na samom biznisu i poslovnoj ideji grupa prijatelja počela je raditi još 2002. u Vodnjanu kraj Pule.

## Istraživanje i razvoj 
Kompanija ima više od 140 programera podijeljenih u 25 timova u 6 razvojno-istraživačkih centara u Hrvatskoj, BiH, Srbiji i Rusiji. Rješenja isporučuje po principu kontinuirane isporuke. Upravlja s više od 400 servisa u 6 globalno distribuiranih podatkovnih centara. Kompanija izlaže svoj aplikativni programski interfejs "REST" koji programerima omogućuje dodavanje telekomnih funkcionalnosti u svoje IT sisteme, mobilne aplikacije i veb-usluge.

## Nagrade 
* Najbolje ocijenjeni A2P SMS vendor na svijetu, 2017.
* Finalist međunarodnog stručnog izbora "Global Carrier Awards" u kategoriji inovacije, Pariz, novembar 2016.
* Najbolji A2P SMS provider - Messaging and SMS World Awards, London, decembar 2015.
* Brzo rastuća firma u području mobilnih usluga - Mobile Business Excellence Award 2015, Malaysia
* Najbolja usluga za poslovne korisnike u Africi - finalist - Total Telecom Afrika Awards 2015
* Finalist takmičenja za mobilne inovacije Citi banke, Latinska Amerika - Citi mobile innovation competition in Latin America, juni 2014.
* Priznanje za poseban doprinos zapošljavanju i razvoju privrede grada Pule - Grad Pula, 2014.
* Zlatni indeks - za ulaganja u studentska udruženja i projekte u 2013.

## Također pogledajte 
* GSM
* SMS
* Telekomunikacije

## Reference 
## Vanjski linkovi 
* Službeni sajt
* Službeni profil na LinkedInu
* Infobip otvara urede u Dubaiju i Sydneyu
* Objavljeni finalisti takmičenja Mobile challenge Citi banke u Latinskoj Americi 
* TechCrunch Balkans u Beogradu, Zagrebu i Ljubljani

Kategorija:Kompanije osnovane 2006.